الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد تخيل لو ان لو انك اه يعني بتحب العسل مسلا. وضع امامك طبق من العسل. جميل طعمه جميل
صاحبك حب يعمل معك واجب فرش عليه شوية خل طعمه ايه طعمه زفت. مش كده طب لو جبنا عسل احسن شوية. احسن منه جودة وحطينا عليه خل برضو. هيطلع ايه؟ زفت برضو. طب نقينا بقى عسل جبلي اسود كده وحلو مقاوم للخل
وحاطين عليه خل يطلع ايه؟ زفت برضه. هو ده الدرس بتاع النهاردة طريقة عمل العسل بالخل. قناة فتافيت. اي عسل هتحط عليه خل هيطلع زفت. مهما كان حلاوته مهما كان جماله مهما كان غالي مهما كان اصلي مهما كنت جايبه منين
الخل كفيل ان هو يفسد اي نوع من انواع العسل. هو ده الدرس النهاردة. قال النبي عليه الصلاة والسلام وان سوء الخلق لا يفسد العمل كما يفسد الخل العسل الصورة قبيحة ازاي في زهنك؟ ان صورة اي نوع من العسل مهما كان جميل
لكن حط عليه اي نوع من الخل مهما كان غالي او رديء مش تفرق لا يمكن ان يحتمل اصلا انك انت تتخيل انك انت يمكن ان تقبله كزلك الانسان مهما كان ملتزم بكل انواع واشكال الالتزام صلاة وعبادة صيام قرآن كل حاجة كويسة
لكن جمع مع زلك فقط سوء الخلق فهذا مردود عمل فاسد عمله فاسد تواضعه عند ربنا صعب للغاية. زي ما انت كده ما قبلتش انك انت تاكل عسل مهما كان غالي
علشان عليه خل كزلك صاحب الخلق السيء ما الطرود من الله سبحانه وتعالى مهما كان عمله طيب مهما كان عمله طيب. لزلك احنا في سلسلة اساسيات الهداية او اساسيات الطريق الى الله
بنضع معالم المعالم اللي احنا بنحطها ديت احنا قلنا بنحط اصول واساسيات. يعني الالتزام له حاجات كتير قوي. بس احنا بنأسس دلوقتي. احنا اسسنا للصلاة واسسنا للتدبر واسسنا للخشوع واسسنا فهم القرآن ومصاحبة القرآن لان دي حاجات ما ينفعش يبقى واحد اسمه ملتزم مع
ما عندوش حفاظ على الصلاة ما عندوش خشوع ما عندوش تدبر ما عندوش ورد قرآن ما عندوش ورد حفز ما عندوش مصاحبة للقرآن. النهاردة بنتكلم في نقطة اساسية ما ينفعش باي حال من الاحوال يتسمى واحد ملتزم الا يتوفر فيه هذا الشيء وهو ان تكون اخلاقه حسنة
ليه بقول كده؟ لان زي ما قلنا كتير ان بقى المسمى فضفاض. اي حد ملتحي اي واحدة منقبة اي واحد بيصلي اي واحد شكله كده عليه زبيبة بتاع ده اسمه ملتزم. لكن الملامح لازم تكون واضحة. حتى لا ينتسب الى هذا المسمى الشريف من ليس منه. ملتزم
تعني امور منها انك انت بعد الالتزام اخلاقك تختلف تماما. عن قبل الالتزام. انك انت يظهر عليك سلوك مختلف. اهلك يشوفوا ده فيه امك تستغربك اصلا. تقول له انت يا ابني حصل لك ايه
اتحولت ولا انت اتجننت؟ انت بتسمع الكلام؟ انت جيت بدري النهاردة ازاي؟ عارف انت الجو ده اللي هو ايه يتخانقوا معك ايه اول ما تربي دقنك يبتدوا يتخانقوا معك. واخد بالك؟ فانت تروح رادد عليهم بايه؟ باخلاق. اديها اخلاق. اديها اخلاق. يروحوا بالعين لك كل
كل حاجة. اي حاجة تعملها كلها تعدي. طالما بقت كده. يقول لك يا ابني لو انت كويس كده وبالدقن خلي الدقن مش مهم. المهم انك انت ايه بقيت بتسمع الكلام
اهم حاجة عندنا. واخد بالك؟ يبتدي اهلك نفسهم مش مصدقين انك انت بقيت كده اصحابك بقوا يستغربوك ما بقتش تشتم بقتش تعاير ما بقتش تسخر ما بقتش يعني وقح في الكلام. بقت تتكلم كلام عالي قوي
فاكر زمان كان كان بعض اصحابنا ممكن ما يفهموش حتى الكلام اللي بنتكلمه يعني. ممكن اقول له مسلا جزاك الله خير يقول لي يعني ايه يعني الالفاظ اصلا ما فيش يعني كانت الفاظ تانية بقى خالص واخد بالك الكلام اصلا يعني ايه قبيح جدا. لكن الكلام نفسه اتغير الناس يشوفوه
بيستغربوك يعني لو واحد صاحبك من زمان جه قبلك ما يعرفكش اصلا. يقول لك انت حصل لك ايه انت كلامك اتغير. سلوكك اتغير. ويجي هو بقى يهزر معك الهزار القديم يلاقيك انت ايه
قافش شوية خلاص ما بقاش ينفع ان انت تعمل الحاجات ديت. فحسن الخلق ده سمت شيء بيبان على الملتزم على طول. لو وجدت ان هو قبل التزامه زي بعد التزامه يعني
مش حاسين باي اختلاف. اهله مش حاسين باي اختلاف. هو مجرد بيصلي بيصوم بيقرا قرآن بس التعامل عادي خالص اعرف ان دوت يعني ايه لسه بدري عليه. لسه ما التزمش. طيب احنا عايزين الاول نأصل اصل مهم. هو احنا ليه حطينا حسن الخلق في الاساسيات
بل هو من اهم الاساسيات زي ما قلنا المسألة الاولى اللي اتكلمنا عنها ان وجود سوء الخلق مع الملتزم يفسد كل شيء النبي عليه الصلاة والسلام ذكرت له امرأة قالوا له فلانة وكانوا يحسنون الو عليها كلام زي الفل. قالوا كثيرة الصلاة كثيرة الصيام كثيرة الصدقة
قال رسول الله ولكنها تسيء الى جيرانها. فقال عليه الصلاة والسلام هي في النار صريحة قالوا فلانة ما تقول في فلانة قليلة الصلاة طبعا النوافل يعني ها لما الصحابة يقولوا قليلة الصلاة ما طبيعي ان يكون ايه؟ ما بيتكلموش في الفريضة اصلا
واخد بالك؟ قالوا قليلة الصلاة قليلة الصيام نوافل يعني. قليلة الصدقة ولكنها تحسن الى جيرانها. قال هي في الجنة هذا وحي. النبي عليه الصلاة والسلام اوحي اليه بالاتنين دول. قال الاولانية دي ربنا اوحى الي في النار
والتانية دي في الجنة. انا ممكن معاملة واحدة تدمر لي كل ما افعل خلق واحد بزيء يدمر لي كل الالتزام اللي انا فرحان به دوت. دي المسألة الاولى الحاجة التانية ليه حسن الخلق مهم جدا لان احنا
احنا اتكلمنا في دروس عن ايه؟ عن الصلاة. قرآن. قيام الليل. طبعا سمعنا حاجات ايه؟ فزيعة جدا. السلف بقى واحوالهم مع الصلاة واحوالهم مع قيام الليل واحوالهم مع تدبر واوراد القرآن اللي كان بيجيب القرآن في سبع تيام وتلات تيام وعشر تيام واللي كان بيصلي بربع القرآن والبكاء وتكرار الايات
حاجات طبعا بالنسبة لك ايه؟ يعني يعني فيلم خيال علمي اصلا. انت بتسمع فيلم خيال علمي. انك انت تتصور انك انت ممكن تدرك الصورة دي. انت اصلا يعني اما بتسمع
اسمع كده ايه عارف انت النظرة اللي لا مؤاخزة ليه بالهاء كده آآ ان شاء الله مع نفسكم اللي هو ما فيش امل اصلا انت بتتكلم فينا بقى ده انا بحارب عشان اصلي الفجر. يعني يعني انا ملتزم عندنا بيصلي الفجر مقطع
فطبعا احنا بنقولها يمكن حد ربنا يكرمه ويبقى كويس. بس الطبيعي بتاعنا ان احنا لما هنلتزم كبرنا اوي هنجيب الواجبات يعني ايه والمستحبات دي يعني كده على الماشي يعني. فدايما السلف في الموضوع ده صعب ادراكهم بشكله شكل كبير يعني. طيب ايه يعني؟ طب اعمل ايه
نفسي يعني ايه اللي يخليني اعوض النقص دوت في جانب الصلاة الطويلة قوي بتاعتهم ده والصيام الكتير قوي والحاجات دي ما فيش حل ليك ما فيش حل ما فيش حل غير
حسن الخلق لان النبي عليه الصلاة والسلام قال ان الرجل ليبلغ بحسن خلقه درجة الصائم القائم. ما فيش حل غير كده. انك انت تتاجر مع ربنا حسن الخلق. وده مقدور عليه
ده مقدور عليه لانك انت تحاول تحسن اخلاقك ممكن يكون اسهل انك انت تقرأ ربع القرآن في ليلة والله يا صاحبي زمانا ده بقى اصعب صح؟ انك تسوق عربية وتروح من غير ما تشتم حد
صعب جدا بس نفترض ان احنا في زمان يدعو الى الفضيلة يعني. ما لكش حل انك تدرك سلف الا بهزه الطريقة طبعا لو قلنا ان هم اصلا كانت اخلاقهم حسنة يبقى انت ايه ضعت يعني. بس احنا بنحاول نضحك عليك يعني. ان الرجل ليبلغ بحسن خلقه درجة الايه؟ الصائم
القائم فكأنك صمت صيام طويل وقمت قيام طويل الحاجة اللي بعد كده في حسن الخلق ان حسن الخلق من العبادات التي لا تكلف لا وقت ولا مال ولا جهد يعني هي عبادة؟ على الطريق كده يعني. مش بتتكلف لا لا وقت
ولا مال ولا جهد. يعني هي مش محتاجة لا تصرف ولا تتكلف وقت. ولا فيها مجهود. ليه؟ لان السلف مسلا كانوا يعرفون الايه؟ يعرفون حسن الخلق يقولون حسن الخلق هو
كلمة طيبة ووجه طليق. بس. كلمة طيبة هنا كلمة طيبة هنا جزاك الله خيرا. آآ الله يبارك في حضرتك. ربنا يرضى عنك. آآ ربنا سامحك روح الله يسهل لك. آآ غفر الله لك. يا عم سبني في حالي. اي كلمة كلمة طيبة
وجه تليق واحد ماشي في الشارع بيبتسم بيوزع ابتسامات هنا هنا هنا هذا الامر لا يكلف اي شيء وفي بعض السلف زاد عليه حتة كمان قال هو كلمة طيبة ووجه طليق
وكف الاذى وتحمل الاذى كف الازى ده سهل. بص دايما الترك ما بيكلفش حاجة. يعني انا ما ازكش. دي حاجة مش مش هعمل لها حاجة يعني مش هتكلف شيء مش هأزيك الترك مش عمل او هو مش حاجة بتعملها زي واحد مسلا مش بيسرق هو بيعمل حاجة
بس هو مش بيسرق مش بيقتل فدي عبادة بس هي ما بتعملش حاجة. انت ما بتعملش حاجة. كزلك كف الازى ما بيكلفش لا وقت ولا مال تحمل الاذى ممكن تكون دي صعبة سنة. لكن ساني جاهد نفسه على تحمل الازى
والبعض عرف حسن الخلق قال هو بذل الجميل وترك القبيح بس انك انت تبزل للناس كل جميل وتترك كل ما يستقبح من اخلاق الناس وربنا جمع الكلام ده كله في قوله تعالى خذ العفو
وامر بالعرف واعرض عن الجاهلية. دي خلاصة الاية دي جمعت اصول الاخلاق. يعني ايه خز العفو؟ خذ ما عفا من اخلاق الناس والعفو هو الزيادة يعني. الحاجات اللي ايه اللي الناس طالعة منهم خد منهم وخلاص. وتجاوز الايه؟ عن الباقي. خز العفو. يعني ما عفا عن اخلاق الناس
اللي يخرج منهم اقبله وخلاص مش هتعرف تزبط كل واحد على مقاسك دي نصيحة عظيمة على فكرة خز العفو دي درس بليغ جدا. لان كتير من الناس للاسف يا اخواني مشكلته مع الاخلاق ان هو فاكر كل الناس زيه. او عايز كل الناس
على مقاسه. ودي بتعمل مشكلة كبيرة دايما بين الملتزمين. ان هو مسلا هادي واخوه مسلا آآ عصبي شوية. ان هو آآ يعني كثير الكلام واخوه قليل الكلام. ان هو مسلا شديد الحياة اخوه جريء
شوية. ممكن هي حاجات مش حرام بس هي طباعة مختلفة. يبتدي يزعل من حاجات يعني يقول لك بيكلمني كلام صعب. هو طريقته كده. هو ما قال لكش حاجة حرام. بس هي طريقته كده في الكلام
مش هعرف اغيره لك. هو شديد. هو جريء شوية. بس ما بيقولش حاجة حرام. هو يعني نرفز شوية. هو يعني تحس بيعصبك انت لازم تقبله على كده مش هتعرف تخلي كل الناس زيك. هو برضو شايفك وحش. هو بيقول عليك هادي قوي
بارد اوي ما بيتحركش خالص. ما بيتكلمش. هو شايفك غلط برضو. فالحل ايه؟ خز العفو. يعني اخلاق الناس على طباعهم كده طالما حاجة ده مش حرام؟ اقبل منهم اخلاقهم وطباعهم لان انت مش ممكن تسطب الناس على ايه؟ على البرنامج بتاعك. والا هتعيش مع نفسك اوعى تنقي بقى ناس
محدودة جدا تتعامل معهم وامر بالعرف. يعني انت نفسك التزم بما تعارف عليه الناس من اخلاق طالما مش حرام التزم بالشرع مع اعراف الناس طبعا مش اي اعراف. اعراف الناس اللي هي مش حرام. فازا تعارف الناس على خلق حرام
اتركه ولا تبالي به. وليس هذا داخل في قوله تعالى وامر بالعرف وانما العرف وما تعارف عليه الناس من محاسن الاخلاق وليس من رزائل الاخلاق. العرف مسلا ان انا لو رحت فرح لازم اوجب وارقص مسلا
يقول لك لا ده عيب خليك واد جنتل كده انزل اديها واحدة كده يعني ايه ده صاحبك يعني الروح بالروح يعني. ما ينفعش ما تعملش معه واجب يعني واحدة كده واحدة كده يعني. واخد بالك
وانزل طلع سلاحك متكامل يعني ايه واقف كده يعني ما ينفعش انت كده ده طبعا ده انا بقول بصيغة الزكورة والا فاصيغة الانوسة هي اللي هي الاولى في الكلام دوت يعني. ففي واجبات جامدة قوي بتحصل يعني ودي بيعتبروها من محاسن الاخلاق
عملت واك واجب في الفرح يعني عملت عملت معك واجب جامد اوي في الفرح ده انا ما عملتهاش لجوزي واخد بالك؟ اه. فدي اخلاق موجودة في المجتمع. طب دي اعراف ايه؟ اعراف مزمومة مردودة
ليس لها قيمة وامر بالعرف يعني الاعراف اللي هي فيها محاسن فيها مكارم فيها اخلاق. يبقى خذ العفو خذ ما عفا من اخلاق الناس وامر بالعرف. وفي نفس الوقت ايه
كف الازى وتحمل الازى واعرض عن الجاهلين. ده علاج مثالي. اخواني لكل الامراض النفسية اللي بتتعامل بها مع الناس. اعرض دعك منهم انت لن تزداد شيء بالرد عليهم. بل كلما رددت انت الذي ستنقص
لانك انت المفترض اما نتكلم دلوقتي في السلسلة دي واحد بيلتزم او بيحاول يلتزم. فانت دلوقتي بقى عندك قيود يعني قيود حتى لو خربت قوي برضو لك اخر يعني ان الالتزام برضو بيمنعك انك تكمل للاخر. اللي بتتعامل معه ما عندوش القيود دي خالص بقى. هو مش ملتزم
هو مش بيفكر زيك. انت عارف انها هتعمل حاجات حرام بس لك اخر. هتشتمه مسلا. هيرد عليك بالاب والام. ممكن انت يعني تيجي على نفسك شوية تروح رادد بالاب والام
هيسب لك الدين هتيجي ساعتها ايه؟ صعب قوي بقى يعني ممكن ملتزم بيشتم بالاب والام ماشي ربنا هيغفرها دي ماشي يعني. لكن اسب الدين اروح فين بعد كده؟ فاللي دمك ما لوش حدود على فكرة. انت اللي هتخسر في الاخر
انت اللي هتطلع خسران اكيد. لان هو ما عندوش حدود. انت بتفكر قبل ما تشتم وهو ما بيفكرش. انت بتفكر قبل ما هتضربه. هو مش هيفكر الاعراض حل مثالي. اعرض عن الجاهلية. يعني قل كلمة طيبة واطلع من الموضوع وخلاص. لان اخلاق الناس الان
صارت لا تحتمل ولا يمكن مجاراة اخلاق الناس. خلاص اما انك انت هتبقى زيهم واسوأ او انت هتطلع خسران في كل جولة الاعراض حل مسالي. الا لو لك حق ما هتاخده بس ما ينفعش انك انت تنزل للمستوى ده يعني
احنا بنتكلم ان ليه ليه حسن الخلق قلنا لان هو سوء الخلق يدمر العمل حسن الخلق يوصلك لدرجة الصائم القائم. حسن الخلق ما بيكلفش حاجة. لا وقت ولا مال ولا ايه؟ ولا مجهود. الامر الرابع لان حسن الخلق بحر حسنات
لا يعي الناس هذا الامر هم في غفلة عن هذا الامر. الناس دائما تقول لك ايه؟ الحج بقى الصيام رمضان الصدقات كفالة يتيم والنبي عليه الصلاة والسلام يقول ان اثقل شيء في الميزان حسن الخلق
اثقل شيء في الميزان. حسن الخلق. فبالتالي ازاي انسان يغفل عن هذه العبودية هذه العبودية الامر الخامس ان حسن الخلق يجعلك انت انت رغم انك انت ولا حاجة خالص لا في صلاة ولا في الصيام يجعلك احب الناس الى النبي عليه الصلاة والسلام
ولو لم يكن في حسن الخلق الا هذه لكفت فمن منا لا يريد ان يكون في قلب النبي عليه الصلاة والسلام له مكانة وليس الامر بمكانة قلبية فقط معنوية بل هي مكانة مادية
قال النبي عليه الصلاة والسلام ان من احبكم الي واقربكم مني مجلسا يوم القيامة. احاسنكم اخلاقا احاسنكم اخلاقا وفي رواية اخرى قال ان من ابغضكم الي اسوأكم اخلاقا وبالتالي يوم الابعد عن مجلس النبي عليه الصلاة والسلام يوم القيامة. تخيل يوم القيامة انت هتعيش بس تعامل الناس كويس عشان حاجة واحدة
عشان يوم القيامة الاقي نفسي جنب النبي عليه الصلاة والسلام. عارف يعني ايه جنب النبي؟ هتلاقي نفسك وسط الصحابة هتجيبها ازاي دي؟ ما فيش اي عمل يبلغ ولا ما تعرفش. وكان يعني احد السلف او مسلم كان يقوم الليل حتى تتورم قدميه
فازا تورمت قدماه كان معه عصاية كده وحب يريح شوية يروح ماسك العصاية يقعد يضرب في رجليه يقول قومي قومي يظن اصحاب محمد ان يسبقون اليه والله لا نزاحمنهم على الحوض
بس هو خد سكة الايه؟ سكة القيام هل هو فاكر الصحابة اله وصوم لوحدهم جنب النبي؟ لا حيلاقوا معهم ناس كتير هيلاقونا معهم. احنا راشقين. طب راشقين ازاي؟ ما هي مش بالكلام. مش مش بالايه؟ مش بالفهلوة هي. لازم تبقى راشق
بسبب واضح انت سكتك مش قيام ليل عرفناها خلاص. وقلنا الموضوع ده كتير. جبت لك يأس انا. هي السكة اللي ممكن اه يعني نسلك فيها شوية حسن الخلق ان من اقربكم مني مجلسا يوم القيامة احاسنكم اخلاقا. تلاقي نفسك واقف جنب الصحابة. مش مصدق نفسك. انا ايه اللي جابني هنا يا اخوانا؟ انا جيت غلط ولا ايه؟ هيقول لك
والله ده في حسن الخلق يعني انت ايه وصلت للمنزلة العالية ديت حسن الخلق طبعا قضية اساسية في حياتك هو انت عايز ايه يوم القيامة غير انك تكون جنب النبي؟ عليه الصلاة والسلام
حسن الخلق يجعلك افضل رجل في المسلمين الافاضل والاكابر قال عليه الصلاة والسلام خياركم محاسنكم اخلاقا خيركم خيركم لاهلي. وهي قضية خلقية وانت بتعمل ايه مع اهلك غير تعامل واخلاق
ثم ان حسن الخلق فيه مزية هو ان حسن الخلق عبادة دائمة لا تنقطع يعني ايه يعني الصلاة لها وقت وكمية وقت وعدد الصيام وقت وعدد وينتهي بالمغرب وفجر الصدقة تتصدق ايه العمرة الحج كل حاجة ليها معاد
حتى الحجاب هتلبس الحجاب في الشارع تقلعه في البيت. مش كده؟ لكن ايه الحاجة اللي اربعة وعشرين ساعة شغالة طالما انت صاحي قصدي حسن الخلق لانك انت لا تنفك عن معاملة. اما بتعامل صديق او جار او زوجة ام اب صاحب. مدير غفير
وزير اي احد الانسان لا ينفك عن معاملة. فلو نوى الانسان ان هو يتعبد لله بحسن الخلق هيلاقي حاجات كتير قوي يعملها طول اليوم حاجات كتير هنتعمد بقى ان وجهه يكون طليق في وجه كل الناس. هيتكلف الكلمات الطيبة
هيبتدي ينقي كلامه ينقي كلامه من باب التعبد قال بعض السلف لقد ادركنا اقواما ينتقون كلامهم كما تنتقون انتم اطيب الثمار يعني ايه الكلام؟ يعني انت دلوقتي رحت السوق تشتري ايه؟ تشتري فراولة. فراولة بقى وما ادراك ما الفراولة. هتنقيها ازاي
هتتعب جدا. تقعد بقى تقلبها كده مضروبة تعملها كده لأ مش كويسة دي مفعصة. بتقعد ساعة تنقي في نص كيلو ايه؟ فراولة. في ناس بيعملوا كده في الكلام ممكن يقعد يفكر كتير قبل ما يقول كلمة. بس بيقول كلمة على الفردوس الاعلى على طول
قاعد فكر فيها كتير بس كسب بيها مكسب كبير اوي في ناس بتنقي كلامها كده كان السلف ينتقون الكلام الواحد ممكن يكون يطول صمته لان هو بيفكر كتير قوي قبل ما يتكلم. بس لما بيقول كلمة بتفضل مكتوبة الى يومنا هزا. نقعد احنا ليه؟ نقولها لغاية دلوقتي
من جمال هذه الكلمة فانك تنقي كلامك من علامات الايمان قال بعض السلف ان لسان المؤمن خلف قلبه يعني قبل ما يتكلم بيعدي على الفلتر وان لسان المنافق امام قلبه يسترسل استرسالا. ما بيبصش بقى ايه مدببة بقى فاهم؟ قطر دايس. ما بيفكرش بيقول ايه؟ المهم الناس بتضحك. المهم الناس
مبسوطة مني انا قلت ايه النهاردة وكان بعض السلف يعد كلامه في اليوم وكان بعضهم يكتب كل ما يقول اثناء اليوم عشان يعرف دي فين في الحسنات ولا في السيئات
الامر اللي بعد كده ان حسن الخلق يمكن ان تسعى به كل الناس. حسن الخلق قد يكون افضل بكثير من الصدقة لان الصدقة يمكن ان انت تتصدق على واحد اتنين عشرة عشرين
لن تستطيع ان تستوعب بمالك كل الناس ولن تستطيع ان تدخل السرور على كل الناس بالمال. لكن تستطيع ان تسع الناس بالاخلاق. كل الناس ترضيهم تسعدهم تدخل السرور عليهم بالاخلاق. فيستطيع الانسان يستوعب كل الناس باخلاقه لكن لا يستطيع احد مهما كثر ما له
ان يستوعب جميع الناس جمالهم هو ايه المال بيعمل ايه للناس؟ يسعدهم كذلك الاخلاق الطيبة تسعدهم. النتيجة واحدة لكن المال محدود واما الاخلاق فليس لها حدود. ليس لها حدود ايضا من ذلك ان حسن الخلق هو اسعد الناس عيشا
اطيب الناس روحا ونفسا اطيب الناس بالا لازم تعرف كده يا اخواننا. مش السعادة انك انت دايما ايه الكلمة بكلمتين وباخد حقي وبالدراع لأ لأ بالعكس دايما كلنا مجربين كده. تجد احيانا انك انت واحد مسلا قال لك كلمة رحت رديت عليه ويومها ايه خربت بقى على الاخر. وخدت حقك
خدت حقك. ما كسبكش. تروح طول اليوم متضايق من نفسك وقرفان من نفسك. تقول يا ريتني ما اتكلمت. يا ريتني ما خدت الحاجة خدتها ازاي تكره نفسك جدا تبتدي تحتقر نفسك ايه اللي انا قلته دوت
مسلا وانت بتسوق العربية واحد شوح لك رحت شوحت له اديته اللي فيه النصيب. تقول ايه اللي انا بهببه ده التزامي وديني ايه اللي بكاه؟ مش عارف امسك نفسي في كلمة رغم انك انت انتصرت عليه يعني انت رديت عليه اكتر وكسرت عليه وعملت الواجب وزيادة وهو
وممكن تكون تنزل تعوره. لكن انت انت كرهت نفسك اصلا. انت متضايق ممكن تقعد ايام كاره نفسك. ازاي انا قلت كده؟ ممكن تاني يوم ما تركبش العربية ايه اصلا لا لا لا طول ما انا كده مش هينفع. ما ينفعش اركب العربية. دي هتفصل لي اخلاقي. فتبتدي تتعكر نفسك. طالما في فيك خير يعني. لكن ممكن
تاني يوم واحد صاير من نفس الشتيمة فرحت قفلت الازاز وكبرت دماغك بصراحة مبسوط قوي رغم انك انت يعني في الظاهر انك انت اتغلبت واشتمك انت مزلوم مسلا بس انت كبرت دماغك منه. او بقى عملت حاجة احسن من كده. طلعت له ايدك مسلا وشاورت له واعتزرت له وخلاص
مش مهم غلطان بقى هو اللي غلطان انا غلطان مش مهم هتفهم هتفرق ايه يعني موقف وهيعدي وخلاص تروح تلاقي نفسك مبسوط ولا بتفكر في حاجة ونسيت اصلا تماما فالعفو له لزة
تفوق لزة الانتقام الانتقام لزيز في وقته فقط في وقته فقط ثم هو مر بعد ذلك. العفو مر ساعتها فقط. يعني تقيل قوي على النفس ساعتها فقط ثم له لذة طويلة بعد ذلك. انسان يختار ايه؟ لذة ثم مرارة دائمة ولا مرارة محدودة ثم لذة دائمة؟ هو العفو كده. مر في بدايته
ساعة التنفيز تحس ان انت جيت على نفسك قوي صعبانة عليك نفسك ازاي يعني اسيبه كده ده انا اقدر عليه بعد ما بعد ما تكسر نفسك كده تلاقي ربنا عوضك بحاجة كده جواك
راحة كده تحس ان انت مبسوط من نفسك اوي بالعكس ده لو انتقمت تلاقي نفسك متكدر جدا الحلم الذ من الطيش الحلم ما بتندمش عليه ابدا لكن دايما ما تندم على الطيش
انك انت اتسرعت انك انت اتكلمت انك انت نفزت انك انت اتنرفزت ليه انا عملت كده ما كانش له لازمة كان ممكن اكبر دماغي الصعيد هو صاحب الخلق الطيب. له راحة بال قلب هادئ نفس ساكنة. والعكس مع صاحب الخلق السيء. تحس ان هو
عايز يعني هو متضايق من نفسه. في ناس كده تشوفه تحس ان هو لو ما لقاش حد يشتمه هيشتم نفسه هو متضايق هو عايز خناقة هو كاره نفسه اصلا ودي من ايه؟ من عقوبات سوء الخلق. ان الانسان بالامر ده بيعود عليه هو. هو نفسه بيشقى
سوء الخلق دوت بنفسه متضايق حتى من نفسه. مش طايق حد بيتلكك. بيتخانق مع مراته بيتخانق مع الجيران بيتخانق مع الشارع. ناس اصلا ناس بتكره التعامل معه الناس بتشوفه بتبقى عايزة تتجنبه. مش عايزين حتى يقولوا له كلمة طيبة لان هو بيفهم غلط. يعني انا ممكن لو قلت له كلمة طيبة قصدك ايه يعني؟ عايز ايه يعني؟ عارف انت اللي
وده صعبين اوي يعني مستحيل التعامل مع الاصناف دي. فكل ما ساء الانسان خلقه كل ما ضاقت عليه نفسه هو نفسه ما تنشرحش كده فيجد نفسه تعيس البال ضيق الصدر ضيق النفس. يعني غير منشرح يعني هو هو اشقى الناس بهذا الايه؟ بهذه الاخلاق السيئة. فضلا عن الاجور الضخمة اللي
بسبب سوء الخلق. من اجمل الاشياء لحسن الخلق ان حسن الخلق يستر عيوب الانسان المادية يعني لو ان انسان شكله وحش لبسه وحش شوية. فقير. حسن الخلق يغطي كل دوت
ده مشاهد. ممكن تجد انسان ممكن في عرف الجمال ليس بجميل. في نزر الناس ليس بغني. لكن عليه اخلاق تجعل له بهاء غير عادي الناس تبص له كأنه ملك كريم
لزلك من الحاجات الجميلة اللي ينصح بها. انك انت لو خيرت مسلا بين امرأة جميلة جدا. لكن فيها بعض الاخلاق السيئة. وامرأة يعني فيها بعض العيوب في الشكل لكن اخلاقها ليس لها مسيل. فبلا تردد بلا تردد. لا تفكر في الجميلة زات الاخلاق السيئة
الجمال ده هتتعود عليه في مدة قصيرة جدا هيفضل لك الايه؟ الاخلاق السيئة ديت. هتبتدي تعاني منها الى الابد. واما المرأة اللي هي انت شايفها دلوقتي اصل انت لسه رايح بتشوف الرؤية الشرعية فانت لسه ما تعاملتش معها
فاللي شفته شايف الشكل بس. لكن بعد التعامل الحاجات الشكلية دي هتنساها اصلا خالص. مش هتاخد بالك منها. بل هتزين لك جدا. هتراها اجمل امرأة في الدنيا. بسبب حسن خلقها معك
الاختيار ده ما ينفعش يبقى فيه تردد. بين اللي هي شكلها اقل شوية مع حسن الخلق بين الجميلة جدا مع اخلاق سيئة اياك والجميلة زات الاخلاق السيئة. عبدالملك ابن عمير بيحكي عن الاحنف ابن قيس بقى. الاحنف ابن قيس
يعني عبدالملك ابن عمير بيقول قدم علينا الاحنف ابن قيس. الاحنف القيس ده من سادات العلماء يعني بيقول قدم علينا الكوفة. اول مرة نشوفه الاحنف ابن قيس. نسمع عنه بس
ففرحانين بقى وطالعين نشوفه. قال والله ما رأيت خصلة تزم في رجل الا وقد رأيتها فيه. يعني بيقول ما فيهوش حاجة ما فيهوش اي ميزة في الشكل خالص. كل عيوب الرجال فيه
كشكل صريح قال كان اصلع الرأس معوج الانف معقوفة كده متراكم الاسنان مائل الزقم مقوس الرجلين خفيف العارضين يعني دقنه دقنه خفيف وكانوا يعدون ذلك عيب الراجل اللي ما عندوش لحية يعني كبيرة
اللي عنده لحية بس هي طالعة خفيفة قوي. فبيقول خفيف العارضين بالرغم كل زلك ولكنه كان ازا تكلم جل عن نفسه كل عيب. لو اتكلم الاحنف ابن قيس ما بنشوفش اي
لا نرى فيه الا الجمال بسبب كلامه وطيب منطقه وروعة اسلوبه في الكمال في الكلام كان يغطي على كل العيوب. والعكس ازا كان الانسان صاحب جمال قالوا ما له هيئة لكن اخلاق السيئة فانها تفسد كل جمال وكل شكل وكل حاجة. لو انسان اتجوز واحدة جميلة جدا اجمل واحدة في العالم
وبعد كده راحت شتمته بس. ها. في البيت. كل حاجة هتتنسى هينسى كل حاجة كل شكلها وكل جمالها وجسمها وكل حاجة. وهيبتدي يتحول بقى قدامها فالانسان يبتغي ينبغي ان هو يحسن خلقه
تتكلفش تجميل الشكل زي ما تتكلف تجميل الايه؟ الخلق. لزلك كان السلف يقولون من اصلح سريرته اصلح الله له الايه؟ له علانيته حسن الخلق مهم في طريقك الى الله لان انت مش هتعرف تدخل على ربنا الا
لما تطرق هزا الباب. يحيى الدقاق يقول ترك الادب يوجب الطرد ترك الادب يوجب الطرد. فمن اساء الادب على البساط رد من الباب زي اي واحد انت داخل على واحد. فمن اول ايه؟ مين؟ مين مين على الباب؟ انت ما لك ما تفتح هتعمل فيه ايه
مفتاح مين روح واخد بالك بالظبط كده فمن اساء الادب على البساط ردا من الايه؟ ردا من الباب قال زكريا العنبري علم بلا ادب كنار بلا حطب وادب بلا علم كروح بلا جسم. الكلام ده جميل اوي. بيقول علم بلا ادب كنار بلا حطب. نار بلا حطب هيحصل فيها بعد شوية
كزلك صاحب العلم ازا كان لم يجعل مع العلم ده ادب فيوشك ان علمه لا ينفع الناس. وربنا لا يبارك له في علمه ولا يكون نافعا للناس. لان الناس اصلا مش بتحب
مش تقبل منه لكن علمي قليل مع ادب كثير انفع للناس من علم كثير مع ادب قليل. هو بيقول بقى ادب بلا علم واحد مؤدب قوي بس ما عندوش علم جاهل. بيقول كروح بلا جسم
روح كده بس ليس لها ليس لها جسم لزلك ابن المبارك يقول قال لي مخلد ابن الحسين نحن الى كثير من الادب احوج منا الى كثير من الحديث وقال عبدالعزيز بن ابي رواد
اذا ذكرت احوال السلف بيننا افتضحنا يعني مسألة في الخلق ممكن تقول انا اخلاقي كويسة. ادعي زي ما تدعي عندنا ميزان وهذا الميزان هو ما كان عليه السلف. ان هم دول المقياس المعيار لان هم دول التطبيق الحقيقي للاسلام. فتقيس نفسك عليهم وتشوف اخلاقك واخلاقهم عشان
تعرف انت اسمك ملتزم ولا مش ملتزم؟ تقدر تقول انا ملتزم ولا لا فبيقول ازا زكرت احوال السلف افتضحنا وقال بعضهم كان السلف يفعلون ولا يقولون ثم جاء بعدهم اقوام يقولون
ولا يفعلون ثم جاء بعدهم اقوام لا يقولون ولا يفعلون ده مين؟ ده هم بيتكلم على زمان هو ها احنا عندنا ايه؟ طلع سلاحك متكامل هو ده اللي بيتقال عندنا
قال اخر بيقول بقى بيوصف ده ده برضه من السلف يعني. لقد ادركت اقواما لو رأوا خياركم لقالوا عنهم ما لهم من خلاق ولو رأوا شراركم قال والله ما هؤلاء بالمسلمين. يعني ايه لو رأى احسن ناس فيكم هيقولوا عليهم فسقة
لو شافوا الاسرار انهم كفرة اصلا دولا مش ما ينفعش يبقوا في دائرة الاسلام. بيقول انا شفت ناس كده. لو شافوا احسن واحد فيكم هيقولوا عليه فاجر ده زمان هو واخد بالك؟ امال بقى لو شاف الايه ملتزمين دلوقتي هو اصلا قبل الالتزام كان اسمه اشرف كخة يعني متخيل هو عامل ازاي دلوقتي
هو كات شهرته عنده مشاكل التزم وربى دقنه بس بس هو لسه ايه الشيخ عبده مشاكل. يعني العملية ايه؟ ما تغيرتش قوي. هو مجرد عمل دقن حلوة يعني. فايه؟ لسه زي ما هو. ده هم
اتكلم يا طيب. طب ايه الحل؟ الحل يعني نحاول. نحاول اسلك الطريق. لعلك تصل في يوم من الايام قيل للحسن كلمة جميلة قوي يقول سبقنا القوم قيل الحسن واحد بيقول له لقد سبقنا القوم على خيل دهم. يعني خيل سودا قوية. ونحن على حمر
احنا راكبين حمير تعبانة مكسحة. فقال ان كنت على طريقهم فما اسرع اللحاق بهم؟ يعني مش مشكلة راكب حمار بتاع زي ما احنا بنقول بلدي كده السلف كانوا راكبين الفراري واحنا وراهم بسكوتر واخد بالك؟
مش مشكلة اللي راكب اسكوتر في يوم من الايام ايه ؟ في يوم من الايام هيوصل هو سبقك بس انت طالما ماشي هتوصل. فده الحل الوحيد انك انت تفضل ماشي وربنا يتقبل. عايزين نشوف بعض مزاهر الايه الحاجات
الكلام اصلي سهل لكن عايزين ننزل على ارض الواقع نشوف ايه هي بعض المزاهر اللي فعلا الملتزمين بيقولوا ان هم ملتزمين لكن في الحقيقة هم ما بيلتزموش بالحاجات ديت ويا اشهر مزاهر الخلل في اخلاق من يدعون ان هم ملتزمين
اول حاجة من مظاهر الخلل عدم قبول الحق. الاخ التزم وبقى له مدة وبيحفظ قرآن وبتاع. وبعد كده يبتدي بقى خلاص ما وسطه اخوة بقى. فعادي بينصحوه بقى. وينكروا عليه. او ممكن مش لو انكر عليه اخوة ماشي اسهل شوية لكن ممكن واحد من الناس العادية ينكر
بيقول له عيب عليك يا عم الشيخ تعمل كده. هو عنده حق فعلا هيبتدي تطلع عليه بقى الايه الامراض القديمة بقى ازاي تكلمني كده ويبتدي بقى ايه يعني هو في الاول كان يعني لما بييجي على نفسه قوي بيضحك كده جزاك الله خيرا بس هو من جواه ايه بيغلي بيغلي ده احسن واحد يعني
اللي هو بيقول جزاك الله خيرا شكرا شكرا. هو جوة ايه؟ عايز يمسكه ويعوره. انت ازاي تتكلم معه كده يعني؟ فالامراض القديمة موجودة ده لو هو ما ردش عليه قال له انت مين؟ انت ما بتركهاش اصلا تتكلم ليه اصلا انت
انا الشيخ يا ابني واخد بالك؟ في ناس جو كده هو اصلا بيحتقر هو شايفه اصلا انت ما ينفعش تنصحني واخد بالك او في بقى واحد تاني جميل. هو اتنصح فمن جزاك الله خيرا. وبعد كده يقعد يتربص باللي نصحه دوت بقى
لغاية ما يطلع له ايه؟ عيب. وبعد كده يروح يخش بقى ايه؟ الناصح الامين. على فكرة يا شيخ انت بتعمل الحاجات دي. هو بينتقم لنفسه في الحقيقة. ما كانش بينصح
حاجة هو بينتقم لنفسه. لان هو طالما هو طلع لي عيب طب انا هاطلع له عيب وحانصحه في الله بقى. في الله مين؟ ده انت بتنصح في سبيل الهوى في سبيل
الشيطان فلا انت قبلت النصيحة في الحقيقة ولا احسنت النصيحة ينبغي الامراض دي ان هي ايه تتعالج. ما تغترش بالتزامك. لو جا لك اي حد نصحك مهما كنت قديم مهما كنت ملتزم مهما كنت مهما كنت اقبل منه
حتى لو ادها لك دبش خليك انت كويس خدها وخلاص زي ما تيجي. هو ادها لك دبش خدها انت كويس. تمام؟ في نفس الوقت العكس ما ينفعش انت تدي النصيحة دبش
انت تديها احسن احسن باحسن وسيلة. حتى لو الناس ردوا عليك وحش. والعكس لو الناس نصحوك وحش اقبل حتى لو نصحوك وحش دي مشكلتهم هم. لكن انت تقبل على اي وضع
تمام؟ والا فقبول الحق هذه من من علامات الادب. ابن مسعود يقول من جاءك بالحق فاقبل منه. وان كان بعيدا بغيضا ومن جاءك بالباطل فاردد عليه وان كان حبيبا قريبا وان كان حبيبا قريبا. فبعض الناس ممكن يقبل النصيحة من حبيبه وبس
الاخوة اللي معي بس. يمكن حد تاني لأ من الناس اللي تبعي بس. حد تاني لأ فلا يقبل النصيحة من البعيد البغيض. ويقبل النصيحة من القريب. وربنا جل شأنه لما قالت المرأة الكافرة وكانت كافرة
اذ قالت ان الملوك اذا دخلوا قرية افسدوها وجعلوا اعزة اهلها ازلة. قال الله وكذلك يفعلون. كلام صح. ربنا اقر الكلام رغم ان بتقوله كافرة وكانت بغيضة في زلك الوقت. هي اسلمت في الاخر
مش كده؟ مرة الحجاج خطف في الناس وكان مين قاعد الحسن البصري؟ الحسن البصري طبعا وما كانش حد ما يقدرش يحضر خطبة الحجاج يعني. فكانوا مضطرين كلهم يحضروها يعني فالمهم الحجاج بقى ايه بيقول فيه النصيب بقى لهم. فالمهم في في وسط كلامه قال ان الله امرنا بطلب الاخرة
وكفانا مؤنة الدنيا. فليته كفانا مؤنة الاخرة. وامرنا بطلب الدنيا. جامدة جدا حلوة جدا صح؟ تاني. ان الله امرنا بطلب الاخرة وكفانا ايه؟ مؤنة الدنيا. يقول يا ليته كفانا مؤنة الاخرة
وامرنا بطلب الدنيا. فاعجبت الحسن جدا. فقال خذوها من فاسق. الحكمة ضالة المؤمن. يقول له يعني لا معكم فسق الحجاج ان تأخزوا منه هزه الايه؟ النصيحة. هي نصيحة بديعة. وان كانت من فسق. سبحان الله! فكانوا منصفين يعني يقبلون الايه
يقبلون النصح. والحقيقة ان عدم قبول النصح فضلا عن عدم اه الرغبة في الرجوع الى الحق. دي بتدل على امراض تانية هتقول لي ان فيه كبر طالما بص الكبر دي الكلمة دي تسمعها اعرف انت مع السلامة خلاص. لا يدخل الجنة من كان في قلبه مثقال
زرة من كبر. من علامات الكبر ان يقال لك اتق الله فترد فتقول اتق الله انت وده بيحصل كتير جدا اتق الله يا عم يا عم اتق ربنا انت الاول. خلصت كده
دي من اشد علامات الكبر. لان قال النبي عليه الصلاة والسلام والكبر بطر الحق وغمط ايه؟ الناس. بطر الحق رفض قبول الحق. وغمط الناس احتقار الناس فعدم قبول النصيحة يدل على الاتنين مع بعض. انك رديت الحق وانك انت بتحتقر اللي قدامك. لان انت شايفه مش مؤهل انك انت تكلمني. انت مين؟ ولا
عشان تكلمني انظر الى عمر وهو خليفة المسلمين واقف على المنبر خليفة المسلمين يعني بيحكم نص الكرة الارضية. واقف على المنبر بيحث الناس ان هم يعني يقللوا في المهور واوشك ان هو يعني يفرض
عليهم الموضوع دوت وقامت امرأة لا لا تعرف لا يؤبه لها. فقالت يا امير المؤمنين اليس قد قال الله تعالى واتيتم احداهن قنطارا فلا تأخذوا منه شيئا فنزل عمر من على المنبر والغى كل كلامه وقال امرأة افقه من عمر. وعاد
رضي الله عنه في كل ما قال. رغم ان عمر كان ممكن يجد مبررات شرعية لكلامه. كان ممكن يقول ده ده الكلام ده ايام ما كان كزا. دلوقتي الوضع اختلف وفيه اجتهادات. والمصلحة المرسلة
او كان ممكن يلاقي له رد. لكن لما كلمته بالقرآن عمر كان وقاف عند كتاب الله كان يخاف جدا. اذا ذكر باية. فلغى كل اجتهاده خوفا من الاية ديت وقال امرأة افقه من عمر. وفي رواية قال اخطأ عمر واصابت امرأة
واصابت امرأة بتتكلم في مين؟ مش واحد ملتزم ده خليفة المسلمين يعني حاكم نصف الكرة الارضية في ذلك الوقت وهو من هو عمر المبشر بالجنة يعني معه صك صك ان انت ملتزم بجد بقى بجد بجد يعني
والمرة دي بنت مين اصلا ما حدش عارف اسمها. فترد عليه وعلى المنبر كمان لكن لم يمنعوا هذه الطريقة في الرد ان هو يقبل الايه؟ يقبل النصيحة. لزلك قال الفضيل ابن عياض
عن التواضع قال ان تخضع للحق وتنقاد. لمن له ممن سمعته ولو كان اجهل الناس لزمك ان تقبل منه لزمك ان تقبل منه من الاخلاق الرزيلة ايضا. قلة الانصاف. ان احنا بعد الالتزام بيبتدي فيه هوا برضو
زي ما انت زمان كده كنت ايه اهلاوي بقى وزملكاوي والكلام ده. ما هوش زمان هو لسه فيه اخوة لغاية دلوقتي كده ما شاء الله. وابتدي بقى ما فيش انصاف بقى فاهم الاهلاوية كلهم صح والزمالكاوية كلهم
بلاش الكلمة الوحشة اللي بيقولوها دي دايما. بعد التزام بقى فيه حتة كده برضو اللي مني واللي مش مني. اللي مني عليهم عسل وسكر. اللي مش مني عليهم زفت وقطران. عدم الانصاف. التعامل مع اي شخص يخالفك
سواء مخالف في المنهج مخالف في العقيدة مخالف في الجماعة يبتدي عدم الانصاف. وادي من اخلاق الرزيلة. لم يكن هذا حال السلف ابدا. رغم ان هم كانوا ممكن لهم يتعصبوا للحق. لكن كان المخالف ازا اصاب
قد ينصفوا على طول ما فيش كلام كان الامام احمد له رفيق في الطلب هو اسحاق ابن رهويه وكان احمد اسحاق يختلفوا كتير قوي اختلفوا كتير في الفقه. هو يقول يمين وده يقول شمال. عادي. وكان يحصل بينهم منازرات كتير وكلام كتير
لكن احمد لما سئل عن اسحاق قالوا له ايه رأيك في اسحاق؟ قال ما عبر الجسر الى خرسانة وكم من خراسان يعني؟ فبيقول ما عبر احد الجسر الى خراسان مثل اسحاق بن راهويه
ما فيش حد شفته في حياتي من خراسان زي اسحاق ده قال وان كان يخالفنا فان الناس لم يزل يخالف بعضهم بعضا. ايه المشكلة يعني بيخالفنا يعني؟ بس الصراحة ما شفتش احسن منه
مرة تلاميزه دخلوا عليه فقال لهم اتأخرتوا علي ليه؟ فقال كنا في مجلس ابي قريب فقال اكتبوا عن ابي قريب انه شيخ صالح فقالوا يا امام انه يسبك قال اعرف وما حيلتي
شيخ صالح ابتلي بي ربنا ابتلاني ان انا عايش في زمانه. ان احمد كان اعلم منه يعني. ففي غيرة بين الاقران انتم عارفينه حسد وكده. اتنين علماء بقى زي بعض واخد بالك؟ فممكن يحصل حسد غيرة
فيقول لهم لا ده ما بيفهمش حاجة ده مش عارف ايه. كده يعني قد يكون زلة فعادي يعني هو بيقول لهم ده هو اصلا قبل ما يعني هو عارف اصلا بيشتمه. هم هم اللي بيسخنوه يعني
هو بيقول لهم اكتبوا عنه وخلاص وسكت الو على فكرة بيشتمك بقى. ما هو فيه برضو اخلاق صعبة شوية يعني. ما هو الملتزم ما هي دي برضو من الحاجات اللي تزعلك يعني. طب ما الراجل سكت يعني خلاص عدوها بقى
قال له على فكرة بيشتمك. طب عايز ايه يعني؟ عايزني اغتابه؟ طب مش هغتابه عايز نقع فيه وتتلززوا انتم بسماع الغيبة في العلماء والله ما عاملها ابدا قال ما حيلتي؟ اعمل له ايه؟ شيخ صالح ابتلي به. يعني هو بيقول ان انا انا البلاء بالنسبة له. مش هو ايه؟ سبحان الله! عجيب يا اخي الامام احمد ده
كل مواقفه خير مش طبيعية الاخلاق العجيبة ايضا بعد الالتزام ان احنا نبتدي نعير بعض. تعير تعيير ان انت زمان قبل الالتزام كنت ايه اي حد بتمسك عليه حاجة من اصحابك
اتحفل عليه يلا بنا الليلة على فلان يا جماعة. ويبتدي بقى ايه؟ نبتدي الناس تزيد بقى على فلان ده. بعد الالتزام برضو عندك الايه؟ الحتة دي ديت موجودة لسه بس في سبيل الله بقى. نصيحة بس في ثوب تعيير. كل ما اشوفه ياه تعال يا بتاع البنات تعال يا حبيبي
مش هتتقي ربنا بقى قدام الناس. ما انصحه والله يا شيخ هو اصل مشكلة. مش عايز يبطل الكلام مع البنت ديت. ايه يا عم ايه صليت الفجر فين امبارح يا عم الشيخ
يا اخي اتق ربنا يستر الاخ شوية. ما كانش حد عارف انه ما صلاش الفجر يعني. انت ما يدريك هو صلى فين في ناس كده ملتزمين كده يمسك الاخ هيغسله. هو خلاص هو افترض ان هو طالما اخ يبقى معصوم. فاي غلطة يعملها لازم ايه؟ نعمل حفلة عليه
هيحصل الاتي ان هو يروح حالق لك دقنه يقول لك خلاص هي دي اللي كانت مسببة لك المشكلة خلاص عاملني زي الناس يا اخي عاملني زي العوام يا اخي انت ليه بتعمل فيا كده
ده انت اللي بيسب الدين بتعامله كويس وبتترفق به في الكلام وانا عشان التزمت بقت بتشتد علي كده يا اخي الحق علي اني التزمت. مش عايز التزم. ادي دقني اهي
ويرجع شخص عادي بسبب ان احنا كل شوية نعيره هو مجرد ما ربى لحيته بقى معصوم هو ايه اللي اتغير؟ شوية شعر بس هو هو زي ما هو في دماغ الرفق. وده من الجهل اللي بيحصل في التعامل. الاخوات كزلك مجرد ما الاخت تلبس النقاب بتتعامل معاملة صعبة جدا
يتعاملوا معها كانها خلاص مش صحابيات. ما ينفعش ان هي تقول كلمة ما ينفعش تكون بتتفرج على التليفزيون وما ينفعش تعملي كزا. ويبتدي الضغط الشديد عليها وهي لسه ملتزمة دلوقتي هي هي
كل اللي غيرته بلبسها بس هي محتاجة دعوة محتاجة رفق محتاجة لين يعني لو واحدة مش منقبة كنتم اتعاملتم معها برفق ولين مع المنقبة بيشدوا جامد جدا خلاص تروح قالع النقاب بقى تريح نفسها عاملوني كويس
وتخلي بقى يطلع الناس يقول لك انا ما عمري ما القلق لما التزم الاول ابقى اربي دقني ما هو بسبب كده ان هو شايف ان اول ما بيتربى دقنه بيتحط عليه على طول
ويبتدي يعير بحاجات ما بيتعايرش بها غيره. يا اخي اعتبرني عادي فدي مشكلة التعيير دوت التعيير الفضيل بن عياض يقول المسلم يستر وينصح والمنافق يهتك ويعير المؤمن يستر وينصح في السر
المنافق يهتك ويعير. يحيى ابن معين يقول ما رأيت على رجل قط خطأ الا سترته. واحببت ان ازين امره. يعني باقول لك عليه كلام احسن من اللي هو فيه بكتير. عشان استر عليه
وما استقبلت رجلا في وجهه بامر يكرهه قط ولكن ابين له خطأه فيما بيني وبينه فان قبل مني زلك والا تركته لو اتكلمت عليه لو قبل مني خلاص ما قبلش مني خلاص مش باجي معه يعني ما اعملش اي مشكلة. من اه مشاكل الايه
الاخلاق ايضا قلة الرفق في التعامل مع الناس يكون في شدة شوية في التعامل مع الناس. خاصة في قضية الانكار. ترك الرفق النبي عليه الصلاة والسلام جا له رجل قالوا يا رسول الله ائذن لي في الزنا. فهم به الصحابة. هيمسكوه بقى
هيطلع بقى مش هيفكر في الزنا ده تاني ابدا خلاص. هينسى اليوم اللي جه فيه للنبي عليه الصلاة والسلام. بس يعني بس هينسى الدين كله بقى رايحين فين؟ واحدة واحدة تعال يا ابني اترضاه لامك اترضاه لاختك لغاية ما ايه؟ الولد هدي خالص يا عيني وبقى مية مية وعلى الصراط المستقيم
والراجل اللي بال في المسجد نفس الكلام في المسجد دلوقتي خلاص بقى على طول بقى عمليات بقى وبتاع الموضوع يكبر لكن النبي عليه الصلاة والسلام واحدة واحدة قال ان المساجد لا تصلح لهزا والموضوع انتهي. الراجل
دخل في الصلاة ما يعرفش كان الاول الصلاة يجوز فيها الكلام في اول الاسلام. بعد كده ما بقاش ينفع يجوز فيها الكلام. فدخل الراجل الصلاة فواحد عطس فقال له يرحمك الله عادي كان في الصلاة
ده كده عادي فبيقول فنزر الي القوم كله بقى ايه ابص له كده فاهم فقال يا ويلتي ماذا فعلت؟ هو انا قلت ايه يا اخوانا غلط واتكلم بردو يعني دي مشكلة. لا برضه اتكلم. فبيقول بصوا لي تاني جامد
هعمل ايه؟ فبيقول بعد الصلاة فهمه النبي عليه الصلاة والسلام قال له والله الصلاة حصل فيها كده كده وربنا يبارك فيك خلصت. فقال لابي هو وامي ما رأيت معلما قبله ولا بعده احسن تعليما منه
والله ما قهرني ولا ضربني ولا شتمني بل قال لي ان هذه الصلاة لا يصلح فيها شيء من كلام الناس. انما هو التسبيح والتكبير وقراءة القرآن. بس هو ده اللي قاله النبي عليه الصلاة والسلام
شيء عجيب عليه الصلاة والسلام صلة بن اشيم مر عليه رجل مسبل يعني مدلدل هدومه كده وبتاع فكان معي ناس فهموا به برضو هينكروا عليه جامد هيبتدوا ايه؟ تعال انت ايه اللي انت لابسه دوت؟ وازاي تلبس كده
انت ما عندكش دين وبتاع واتقي ربنا هيخش بقى جامد فيه قال سيبوني سيبوني عليه. دعوني انا اكفيكم. ثم دخل عليه قال يا ابن اخي ان لي اليك حاجة. محتاج منك بس خدمة. شف الكلام
فقال ما حاجتك يا عمي؟ العناية لك قال له معلش عايز منك حاجة. تعملها لي؟ قال له عيني لك والله انت راجل محترم وزوق. قال احب ان ترفع ازارك فقال نعم
لك هزا والله انها لكرامة عمر كريم انت تدعوني الى امر كريم. ليه ما اعملوش؟ فرفع ازاره. فقال لاصحابه لو اخذتموه بشدة لقال لا كرامة ولا سبكم ولا شتمكم. الصراع الدائم بين الاخ وبين سواق المشروع. طب في الكاسيت
خليك في حالك يا عم الشيخ. بقول لك ايه طفي الكاس احسن لك. يروح السواق بقى يضطر يقول طب بقول لك ايه انا اسمي كرولس. طب تعال لي كرولس. الموضوع ايه؟ كان لله في الاول
قلب بقى يا عيني خلى الراجل دعى ان هو مسيحي عشان يخلص من الاخ. بيعمل ايه طيب فيك تاني راح الاخ بقى اتقلبت ايه؟ بقت نفسية بقى بقت حاجة شخصية ما بقاش اتعمل لله خلاص. الشيطان دخل بقى
الرفق اتكلم بالراحة والله ما اقبلش منك خلاص ليس عليك هداهم. ان شاء الله ما طفاه. تقول له كلمة طيبة وتدعي له وبتاع قل له جزاك الله خيرا في تديله حاجة يشغلها تانية تنصحه كده برفق تقرب منه ما تقعدش ما تجيبهوش من اخر المشروع سماعة الشارع كله عشان ما اكيد مش هيقبل منك
اصبر شوية وانت نازل انصحه في كلمة في ودنه كده وخلاص. يعني مش لازم سياح يعني. الموضوع محتاج فقه يا جماعة. نتعامل مع الناس بالرفق ده يعني موضوع ذو شجون يعني
من الاخلاق السيئة ايضا الافراط في المزاح قبل الالتزام كان الاخ ما شاء الله ايه فكاهة المجلس. يقعد مع اصحابه يموتوا على نفسهم من الضحك بعد الالتزام برضو هو نفس الايه؟ نفس المشكلة وفكاهة المجلس برضو
طول الوقت هزار هزار بقى تقيل يعني. مع ضحك شديد. كثرة الضحك النبي عليه الصلاة والسلام قال اياكم وكثرة الضحك ان كثرة الضحك تميت القلب. تميت القلب. المقصود بالضحك اللي هو بصوت يعني. ففي فرق بين التبسم والضحك. النبي عليه الصلاة والسلام ما رؤيا الا متبسم
لكن ما كانش بيضحك بصوت. فيه واحد كده بيضحك تحس انك طرزان مش يعني ايه بتتعامل مع وعي شيتا يعني مش مش عادي يعني ايه ايه ده! ده شوية فاضل شوية واحد دحرج على الارض. من ضحك يعني اتقلب على ضهره. لأ مش كده. يعني النبي عليه الصلاة والسلام بيقول لك مسلا الصحابي لما يوصف يقول ايه؟ فضحك النبي
حتى بدت نواجزه. ياه ده ضحك جامد جدا. لو ضحك لغاية ما سنانه اللي ايه؟ بعد الانياب دي بانت كمان. يعني ازا عادة النبي صلى الله عليه وسلم كان يتبسم تبسم هادئ يعني
يا يوم ما يعني الموضوع فعلا بيضحك. يعني يضحك يروح فارد ايه؟ فارد نفسه كده شوية. لكن مكن يقهقه صلى الله عليه وسلم بالطريقة الايه؟ اللي تزهب المروءة دي دي دي حاجة ان كثرة الضحك يعني تنافي تنافي الايه؟ يعني المفترض الملتزم لا يكثر من هذا النوع من الضحك. الحاجة التانية اللي هي المشكلة اللي هو
نوع الهزار بقى نفسه. نوع الهزار نفسه ان في كارسة في الهزار بتاع الملتزمين بالزات ايه هو الاخ قبل الالتزام كان ايه هو الحاجات اللي في دماغه؟ شوية افلام على شوية مسلسلات على شوية اغاني فيوم ما بيضرب افيهات ايه؟ بيجيب حتة من فين
حتة من اغنية حتة من هنا بيضحك الناس وخلاص. لكن بعد الالتزام ايه اللي في دماغه دلوقتي عقيدة على توحيد على ايات على احاديث على صحابة على رسل. المشكلة لما بيجي يهزر ممكن يروح مهزر بالحاجات ديت
يهزر يروح هاي الاية في نزار كده عادي بيهزر يروح حتة من حديس يهزر يروح جايب اسم صحابي في النص. انا عندي تهزر الهزار القديم احسن من الهزار دوت. الهزار القديم كبيره كان كان
كان من الكبائر الهزار الجديد دوت كفر بالله جل وعلا يبقى الاخ ملتزم وبيكفر قدامك مش مصدق ازاي ازاي واحد ملتزم تجرأت انك تقول اية وانت بتهزر ولئن سألتهم ليقولن انما كنا نخوض ونلعب. قل ابالله واياته ورسوله كنتم تستهزئون؟ لا تعتذروا قد كفرتم. الاخ لما
يبقى دماغه خلاص طلعت الافلام والمسلسلات واتحط مكانها علم يبقى هزاروا خطر جدا. لما تهزر اياك استعمل اية حديث رسل صحابة حكم فقهي حلال حرام اياك جنب النقطة ديت والا هزارك
انفع للشيطان ده من هزارك القديم. هو يسعد بهزارك دوت اكتر من التاني. ان هزارك الجديد ده كفر. هزارك القديم كان معصية بس خطر جدا هزار الاخوة دوت المواضيع صعبة الصراحة. اه ده انتم مشاكلكم كتير قوي
من المشاكل المواعيد مواعيد الاخوة الله كلمة بتديك انطباع سيء على طول مواعيد الاخوة دمار بقى. مواعيد مثنى ابن حارثة الشيباني يقول لان اموت عطشا احب الي من ان اخلف موعدا
قال تعالى عن اسماعيل انه كان صادق الوعد وكان رسولا نبيا. ايه دي؟ دي اول صفة اتوصف بها انه كان صادق الوعد. وكان رسولا نبيا وكان يأمر اهله بالصلاة. اول حاجة اتقالت عن اسماعيل ايه؟ كان صادق الوعد
عايز ملتزم بجد لازم تكون صادق الوعد صدق الوعي ده في حاجات كتير في المواعيد بقى. مواعيد الاوقات زلك من الحاجات يعني الخلل نوصل الحال ان احنا دلوقتي يقول لك ايه مواعيد ايه الكلام انا عايز مواعيد انجليزي
معاد انجليزي خلاص ينسب دقة المواعيد الى الانجليز هم بيلتزموا فعلا بالمواعيد. ده شيء طيب مسار مواعيد المسلمين خلاص ما بقتش ايه؟ ما بقتش تعتبر اصلا. ليه وصلنا للحال ده؟ احنا اللي عملنا في كده
ماشي المسلم انا عايز الكافر يقول لك عايز مواعيد مسلمين. مواعيد مسلمين. مواعيد ملتزمين مش عايز مواعيد كفار المسل عندنا بيتضرب بالايه؟ بالعكس الاخ يستلف الكتاب ما بيرجعوش. الاخ بيبقى مديون للناس ومعه ويسدد في وقتها ويتقاعس ويكسل وما يروحش ولما يسألوا
الفلوس هديها لهم ويعزبهم على ما يديهم الفلوس. فضلا عن المواعيد بقى اللي هي مواعيد مهمة ميعاد في درس معاد في في في حاجة ناس مستنياك في حاجة تقضى تتخلف او تتأخر
تؤدي الى افساد اعمال كتير بسبب الايه؟ اشكالية المواعيد ديت ادي مصيبة من مصايب الايه؟ من مصائب الزمان من الخلل ايضا في الاخلاق ان بعد الالتزام الاخ يبتدي يحب المدح والثناء زي زمان. كان يحب دايما الناس ايه؟ يقولوا عليه يعني
والبنات يتكلموا عليه والولاد يتكلموا عليه. يحب هو يبقى ايه مصيت كده في الشلة دايما بعد الالتزام وهو بيحب كده برضو بيحب الصيت سارت كل اعماله ليس لها قيمة. انه يبتغي بها رؤية الناس
يحب قوي الناس تتكلم عليه. يحب يتقال عليه شيخ. يحب يتقال عليه كزا. يحب حتى ينسب له ما ليس فيه. يعني الناس تفتكره مسلا قوام وهو مش قوام. ناس تفتكره صوام
هو مش صوام ولا حاجة. هو بيستأنس بالحاجات ديت كان رجل من السلف اذا مدح كان يغضب وكان يقول اللهم اجعلني خيرا مما يظنون فاغفر لي ما لا يعلمون. واغفر لي ما لا يعلمون
وكان احدهم يثني على الامام احمد. فقال له انكم لن تزالوا بالمرء حتى تهلكوه. لن تزالوا بالمرء حتى تهلكوه يعني ارحمونا يعني ما ينفعش كل المديح ده كفاية فكان السلف يكرهون المديح
ولا يطلبون الثناء ولا يحبون الثناء. تمام؟ لزلك الفضيل ابن عياض يصف حال القوم يقولون بيقول كانوا لا يحبون المديح والثناء ولا يحبون ان يذكروا بين الناس. وما يضرهم الا يذكروا بالمدح بين الناس
ازا كانوا عند الله من الممدوحين فمن احب ان يذكر لم يذكر ومن احب الا يذكر ذكر. كلام عالي قوي. يقول وما ضرهم الا يكون بين الناس من الممدوحين يكفيهم انهم عند الله من الممدوحين. فمن احب منهم ان يذكر لم يذكر. يعني ربنا بيموت زكره
ومن احب منهم الا يذكر زكر. ربنا بيبقي زكره. زي اويس القرني كده اختفى ما حدش بيعرف سكته ابدا زئبقي زئبقي. رغم زلك بقيت صراط العثر الى يومنا هزا. كتير بقى من اللي بيحبوا السناء
موت الله سبحانه وتعالى زكرهم من اخطر الاخلاق السيئة. خد بالك الاخلاق السيئة ما بتبانش خالص عند عند حالة الرضا انسى ما تحكمش على واحد وهو راضي انما تحكم عليه عند الايه؟ عند الغضب. لذلك كان بعض السلف ازا اراد انه يعرف فلان ده ينفع يصاحبه ولا لأ كان يغضبه
فازا انصفه صاحبه تمام؟ لو بقى كويس وهو بيغضب. والنبي عليه الصلاة والسلام كان يقول ايه؟ واسألك كلمة الحق فين؟ في الغضب والرضا. في الغضب والرضا ان اصعب كلمة حق تقولها في الايه؟ في الغضب وليس في الرضا. تمام؟ فالاخلاق الحقيقية انما تظهر عند الغضب
وليس عند الرضا. عمر ابن عبدالعزيز كان خليفة المسلمين. فيه واحد شتمه هو خليفة المسلمين. وممكن يحرقه في مكانه ولو الخليفة انتقم هينتقم اكتر من ليه؟ من اللي حصل فيه طبعا. فرد على الراجل قال اردت ان تستفزني بعز السلطان. اردت ان
تستفزني بعز السلطان لتنال مني يوم القيامة اكثر مما انال منك اذهب رحمك الله. انا مش هرد عليك. الامام الشعبي شبه رجل الامام الشعبي سبه رجل فقال اللهم ان كنت صادقا غفر الله لي
وان كنت كازبا غفر الله لك. خلص الموضوع. خلص الموضوع انت بقى واحد شتمك هتعمل ايه هتعمل واجب. هتعمل الواجب. هتروح رادد عليه. هيروح يقول لك ايه يا شيخ! شيخ وبتشتم
باقول له شيخ مين يا ولا ؟ دي فوتوشوب على فكرة. احلقها لك انا دلوقتي. شيخ مين انا مش شيخ! عارف ايه في ناس ايه تتحول كده ويبتدي بقى ايه
حاجات بقى مش كويسة. اصوات بقى من مكان غريبة تطلع. وبعد كده بقى تمام وبعد كده صاحبنا الحمد لله يطلع منتصر تماما من هزه المعركة. فلم يبق من ديني الا اللحية. هي دي اللي فاضلة في دينه لغاية دلوقتي
كل حاجة راحت في هزه المعركة الكلامية بعد كده يروح يلحق صلاة المغرب في الجماعة في الصف الاول تكبيرة احرام. يطلع البيت يقعد على الفيسبوك بوست الشقاوة فينا بس ربنا اللي هادينا. يا واد يا مؤمن والله ما يصحش كده يعني
في ناس كده عمر ابن زر سبه رجل. بس هو سمع يعني سمع وصل له ان فلان بيشتمك يعني تقابله في الشارع تخيل بقى يعمل فيه ايه؟ انما الدليل على حضرة وبئس وبتاع سلم عليه قال يا فلان اتق الله فينا. واجعل
الصلح موضعا. يعني لما تشتمني ما تتكاش قوي يعني. عشان لما اجي اصالحك الاقي الاقي نفسي طيبة ان انا اصالحك يعني. قال اتق الله فينا. واجعل للصلح ما تتكاش قوي اشتم بس ايه يعني مش قوي يعني عشان عشان لما اصلي لما تيجي تقول لي اتأسف اقبل يعني. فانني لن اكافئ
من عصى الله في بافضل من ان اطيع الله فيه اخلع بقى واحد تاني من السلف واحد شتمه فارسل اليه هدية كتب عليها سمعنا انك اهديت اليك حسناتك. اهديت الينا حسناتك. شكرا. حلو كده
دمروا نفسيا فالايه الاخلاق انما تظهر عند الايه؟ عند الغضب. مش كده اخر حاجة سريعا المعاملات المادية. ده بقى موضوع ذو شجون وطول شرحه. لكن بقى المعاملات المادية سيئة جدا بين الايه؟ بين الملتزمين
اغلب بيقول لك ايه لما تيجي تعمل شركة ابعد عن الاخوة. ابعد عن الاخوة. ليه؟ لا لا لا لا هيقول لك بقى التمس لي عزر مش التمس لي عزر والحق هيخش حلال بقى مش هتخلص معهم. مش هتخلص معهم. ابعد عن الاخوة. ما بيلتزموش ابدا. ليه كده؟ ليه السمعة كده
ليه كده ؟ اكبر اية في القرآن في معاملة. يا ايها الذين امنوا ازا تداينتم بدين الى اجل مسمى فاكتبوه. اكبر اية في القرآن فيها عناية غير عادية ازاي المعاملة دي مش من الدين يعني
اهم من اهم الاشياء في الدين هذه القضايا الايه؟ قضايا المعاملات. فاللامبالاة في استعمال اموال الناس واللامبالاة في التجارة باموال الناس واللامبالاة في مراعاة مصالح الناس عند عند الشراكة وعند البيع وعند الشراء هذا من اخطر الاشياء. ويل للمطففين الزين ازا اكتالوا على الناس يستوفون. وازا كالوهم او وزنوهم
يخسرون. قال رجل عمر زكى شخصا فقال هل تعرفه؟ قال نعم. قال هل سافرت معه؟ قال لا. قال هل عاملته بالدرهم والدينار؟ قال قال ازا لا تعرفه. فلان ملتزم. مين قال لك انه ملتزم؟ تاجرت معه
اتعاملت معه بالفلوس يبقى انت ما تقدرش تقول الملتزم ولا مش ملتزم الا لما اتعامله بالايه؟ بالفلوس. الخلاصة يعني حاولت كده اجمع شتات الموضوع ده لانه الموضوع صعب جدا. عندنا امراض ضخمة جدا يا اخواني في الالتزام. بعد كل ده وبتقول ان احنا ملتزمين. لا ده لسه بدري
طالما احنا قلنا اساس الخلق ده اساس في الطريق الى الله. ما ناخده صح ونسلكه صح ونلتزم به صح اخيرا اهم نوعين من الناس تطلع فيهم حسن الخلق كله. اتنين
زوجتك وابوك وامك. دول اهم اتنين صنفين من الناس لان الاخوة حتى في التطبيق اللي بيطبق بيركز قوي على كل الناس ويبتدي يهمل الاتنين دول. الزوجة خيركم خيركم لايه؟ لاهله. والاب والام
ما تنساش اللي ما تنساش النصيحة ديت. عايز تتاجر مع ربنا بحسن الخلق ركز على الاتنين دول الاول. وبعد كده ايه؟ طلع الباقي للايه؟ للناس. وده في الغالب هيكون موضوع المرة القادمة هو ازاي اتعامل مع اهلي بعد الالتزام؟ دي مشكلة كبيرة عند الناس. ازاي اتعامل مع اهلي؟ حتى لو هم رافضين التزامي اتعامل معهم ازاي؟ خلينا ايه؟ مرة
قديم هنتكلم فيه جزاكم الله خيرا